**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Peter Hansen, Cheftræner, Elite og Talent Center (ETC) Aarhus - Sejlsport – 03-11-2022

1. Klub/Organisation: Elite og Talent Center Aarhus

# Udviklingsstatus for talent- og elitearbejde:

**2.1 Udvikling siden seneste SATE-analyse**

ETC Aarhus har det sidste år arbejdet på at udvikle IQ foilsurfer gruppen, på at etablere funktionstrænerordningen og igangsætte trænerudviklingsprojektet for klubtrænere.

IQ gruppen er netop hjemvendt fra vm med resultater, der ikke ser ud til at være på et niveau der gør at TD vil støtte dem yderligere i 2023. Jeg mener stadig at der er potentiale i gruppen, så det bliver en ETC opgave i 2023 at udvikle denne yderligere.

Funktionstrænerordningen har fungeret meget tilfredsstillende i 29er gruppen i 2022. Der har været stor træningsaktivitet og en Aarhusbesætning vandt DM.

ETC træningen for Europajoller i Kaløvig, er ikke blevet gennemført i løbet af sæsonen, da gruppen af sejlere ikke har været interesseret i mere end 2 træningspas om ugen. -Denne træning har klubben taget sig af.

**2.2 Beskrivelse af klubbens organisation og ledelse** (herunder formand og talent/elite ansvarlig)

 ETC Aarhus er organiseret med en cheftræner som daglig leder samt elite og talent ansvarlig. ETC Aarhus ledes desuden af styregruppen med formand Jørgen Ringgaard. Styregruppen består desuden af repræsentanter fra Marselisborg Sejlklub, Aarhus Sejlklub, Kaløvig Sejlklub, Aarhus Windsurfklub, Team Danmark, Dansk Sejlunion og Aarhus kommune.

**2.3 Beskrivelse af økonomi/støttekoncept på talent- og eliteområdet:**

ETC Aarhus er støttet af Team Danmark, Dansk Sejlunion, Aarhus Kommune, og 4 sejlklubber i Aarhusbugten, Aarhus Sejlklub, Marselisborg Sejlklub, Aarhus Windsurfklub og Kaløvig Bådelaug.

**2.4 Har klubben en daglig administration/sekretariat?** ja

**2.5 Har klubben formelle samarbejdsaftaler med andre klubber?** ja

* Hvis ja beskrives hvilke:Aarhus Sejlklub, Marselisborg Sejlklub, Kaløvig Sejlklub og Aarhus Windsurfklub.

**2.6 Nationalt resultatniveau i klubben:**

ETC Aarhus faciliterer daglig træning for de bedste sejlere i Danmark, herunder landsholdet.

**2.7 Internationalt resultatniveau i klubben:**

ETC Aarhus arrangerer daglig træning for OL guldmedalje sejler Anne Marie Rindom og desuden verdensklasse sejlere fra 49er, Laser, Nacra og FX

**2.8 Resultatmålsætning for de kommende 2-3 år:**

Vi har pt. en ny gruppe af unge talenter, hvor vi forventer internationale topresultater inden for 2-3 år. Desuden har vi en målsætning om at levere 1-3 medaljer ved OL i 2024.
IQ gruppen er pt. meget aktive og vi kan se at der komme flere til gruppen i løbet af 2023. Vi har forventninger om at IQ har mulighed for at kvalificere klassen til OL både for mænd og kvinder, -begge med deltagelse af en sejler fra Aarhus. Deltagelse i OL 2024 vil være første skridt på vejen til at muliggøre et medaljepotentiale ved OL 2028 i IQ.
De næste par år forventer vi desuden OL deltagelse af en laser radial sejler, en FX besætning og en 49er besætning fra Aarhus.

# Faciliteter:

**3.1 Beskrivelse af klubbens primære træningsfaciliteter:**

ETC har til huse i Aarhus Internationale Sejlsportscenter.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

ETC Aarhus har sammen med AISC igangsat et kultur/”hygge” projekt. Vi vil sikre at både unge sejlere og elite sejlere bruger sejlsportscenteret i hverdagen også som en social ramme. Vi arbejder med små ændringer i indretningen mm.

1. **Talent:**

**4.1 Klubbens talentudviklingspolitik:**

Vi arbejder ud fra ”den danske model i sejlsport” hvor vi integrerer talentudviklingen i elitemiljøet. Vi arbejder med sejlerne i grupper og faciliterer vidensdeling. Desuden vil talenttræningen foregå ud fra sejlsportens ATK.

**4.2 Klubbens strategi til at rekruttere nye talenter:**

ETC Aarhus, rekrutterer primært talenter fra sejlklubberne i Aarhus, men også fra andre sejlklubber fra vest-Danmark. Vi vil gerne supplere klubbernes egen talentudvikling, og underbygge de miljøer der er der. ETC Aarhus har pt. en 29er trænere ansat til at lave træning i Aarhus i samarbejde med Aarhus Sejlklub , en træner ansat til at lave træning i AISC for IQ foil, og vi arbejder på at ansætte træner til at lave Europa-jolle træning i Kaløvig Sejlklub.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

Vi arbejder ud fra sejlsportens ATK. Trænerne har træneruddannelser. Vi arbejder på en mere struktureret træner vidensdeling, hvor ATK vil være en integreret del af dette. Der arbejdes pt. med en ny udgave af ATK i Dansk Sejlunion.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

*Typisk begynder børnenes sejlerliv i 8 – 12 års alderen. Her vil træningen oftest være to ugentlige dage á ca. 2 timer (i grupper på 8 – 10 sejlere) samt 2 – 3 udenbys weekendstævner i sæsonen.
Efter de første par måneder placeres de unge sejlere i aldersrelaterede kammeratskabsgrupper, hvor de ældre (10 - 12 år) vil udvide aktiviteterne til moderat vintertræning og udenbys stævner. I denne periode introduceres sejlerne for fysisk træning.
Efter denne ”introperiode” hvor værktøjet primært har været Optimistjollen, introduceres andre bådtyper og den enkelte sejler får mulighed for at vælge basisudstyr (én-mandsjolle, to-mandsjolle, katamaran eller surf / kite surf).
I denne periode introduceres selvtræning, altså flere både sammen, men uden en decideret træner. Der lægges her meget vægt på godt sømandskab, herunder sikker sejlads. Gennem perioden intensiveres både træningstid og stævnedeltagelse.
Junior/talent perioden slutter normalt, når de unge sejlere begynder på en, f.eks. gymnasiet. Gennemsnitlig sejladstid vil typisk være ikke under 20 timer pr. uge.*

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Fokus på målrettet fysisk træning og flere timer på vandet – oftest som selvtræning. Flere træningspas sammen med elitesejlerne. ETC Aarhus arbejder pt. på flere timer på vandet med kvalificerede trænere. – Vi ser dette som nødvendigt for at supplere sejlernes selvtræning.

**4.6 Klubbens fokus på talenters udvikling af mentale-, sociale- og menneskelige kompetencer:**

Elite- og talentcenter Aarhus primære opgave er at udvikle områdets elitesejlads på en social og samfundsmæssig forsvarlig måde. Fokus er på samtaler med de enkelte sejlere ud fra et holistisk syn, der omfatter sammenhængen mellem sejlads, skole og familie.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

ETC Aarhus arbejder pt. på flere timer på vandet med kvalificerede trænere. – Vi ser dette som nødvendigt for at supplere sejlernes selvtræning.
Særlige indsatsområder er IQ foil, som er ny disciplin på OL programmet, og her har vi mulighed for en stærk gruppe med udgangspunkt i Aarhus.

1. **Elite:**

**5.1 Klubbens elitepolitik:**

At skabe optimale udviklingsmiljøer og fysiske rammer for sejlsportseliten!

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

I sejlsport strækker elite tiden sig ofte fra 17 – 35 års alderen, men kan i nogle tilfælde vare længere.
Ofte er elitesejlere i slutningen af deres universitetsuddannelse.
I sejlsporten ligger investeringsårene fra starten på ungdomsuddannelsen og vil typisk slutte med et eller to sabbatår efter endt ungdomsuddannelse. Investeringsårene skal i sejlsport tages helt bogstaveligt, da der i denne periode er en meget lille mulighed for økonomisk tilskud, der skal derfor bruges en del tid på fritidsarbejde.
Det forventes, at man i denne periode har minimum 8 ugentlige træningspas, hvor et sejladspas typisk vil have en varighed på 3 – 4 timer og et fysisk træningspas vil vare 1 – 2 timer, Desuden ca. 100 rejsedage i Danmark og udland. I denne periode er der desværre nogle, der mister lysten til en elitekarriere, men dog sjældent lysten til sejlads og vælger så typisk at skifte til ikke-olympiske bådtyper. De der hænger ved, må planlægge deres videre uddannelse i forhold til en olympisk kampagne, der kan vare en eller to olympiader. Det betyder, at de er afhængige af Team Danmarks støtte i forhold til forlænget uddannelse.
Hovedparten af træningen er her:
Selvtræning (sejlads alene eller med træningspartner) – ca. 50%, Træning med træner på Kraftcenter – ca. 30%, Træning med landshold ca. 20%.

**5.3 Klubbens målsætninger for eliteafdelingen i de kommende 2-3 år:**

Centret følger Dansk Sejlunions målsætning på dette område. Dog med særlig fokus på at øge antallet af sejlere i de olympiske bådklasser i OL-året.

# Trænerressourcer og talentmanagement:

**6.1 Ledelsesansvarlige for trænere og talentudvikling:
ETC cheftræner - Peter Hansen og Dansk Sejlunions sportschef – Thomas Jacobsen**

**6.2 Strategi for trænerudvikling/træneruddannelse:**

Vi følger Dansk Sejlunions træneruddannelser. Alle kraftcentertrænere har mulighed for at gennemgå Danmarks Idrætsforbunds træneruddannelser. Desuden er planen i 2022 at igangsætte målrettet vidensdeling for trænere i og omkrinbg ETC Aarhus. – ”Den Danske model for sejltrænere”.

**6.3 Navne på trænere og et kort formuleret erfarings- og uddannelsesmæssigt CV:**

Peter Hansen: Cheftræner, tidligere landstræner for FX og 49er igennem 11 år.
Den fysiske træning varetages af Simon Steward. Simons funktion er delt mellem Dansk Sejlunions elitesejlere og kraftcentrets talenter.
Piotr Wojewski er tilknyttet som landstræner for Laser Radial.
John Pink er tilknyttet ETC i hans funktion som landstræner i 49’er.
Jena Mai Hansen er tilknyttet ETC som landstræner i 49’FXer.
Dayne Sharp er tilknyttet ETC som landstræner for Laserjoller.
Sebastian Kornum som landstræner for IQ kvinder.
Finn Jensen som træner for E-joller.
Pierre Baad Jensen som træner for 29er.
Derudover, div. eksperttrænere i henholdsvis 49er, Laser jolle, 29er og Nacra17, herunder nuværende og tidligere landsholdssejlere.

**6.4 Er klubbens aflønning af talent- og elitetrænere prioriteret?**

Aflønning er prioriteret i forhold til opgavens varighed!

**6.5 Øvrige relevante informationer vedrørende træner set-up:**

Elitesejlerne er ofte eksperttrænere for talenterne.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? ESAA sejlerne træner ud fra centeret og ESAA morgentræningen er åben for alle ETC Aarhus sejlere. Vi ser konstant ESAA sejlere rykke op på DS landshold.

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år?

**DIF/Team Danmark**

**7.3 Har sportsgrenen en placering i Team Danmarks støttekoncept**: ja

* Hvis ja, hvilken? Sejlsport er placeret som TD verdensklasse forbund.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

ja

* Hvis ja, hvilken? Talent og Elitecenter

**7.5 Fungerer klubben som forbundsgodkendt kraftcenter (uden støtte fra Team Danmark)?:** nej

* Hvis ja, beskrives klubbens rolle i forbundet: Nej – ETC Aarhus er støttet af TD.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

AU-Elite samt grejudvikling i samarbejde med Ingeniørhøjskolen i Aarhus

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Centret har ikke tilknyttet specialister ud over hvad ESAA og Team Danmark kan være behjælpelige med. centertrænerne har dog kompetencer til at varetage både den fysiske og mentale del af træningen.
ETC ønsker tæt samarbejde med ESAA fysioterapeuter og diætist, for at kunne hjælpe unge talenter på centret.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Se ovenfor.

**8.3 Har de bedste talenter adgang til Team Danmarks support funktioner?** Ja – i nogen grad.

**8.4 Har de bedste seniorer adgang til Team Danmarks support funktioner?** ja

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  Nej

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** JA

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? nej

**8.8 Er der i klubben kendskab til** [**Team Danmark og DIFs**](file:///C%3A//Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til
at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** nej

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?** ja

**8.11 Udviklingsområder og planlagte handlinger på supportfunktionsområdet:**

Som beskrevet tidligere: Flere trænere på vandet og vidensdeling mellem trænere i og omkring ETC Aarhus.

# Andre forhold

Klik her for at angive tekst.